Pes (metricus)

Pes metricus est pars poetici versūs, duobus pluribusve syllabis composita. Singulis pedibus saepissime accentus (seu ictus) sunt, quibus prosodiam metricam legere possumus. Versus nomina saepe accipiunt a generibus pedum quibus componuntur. Trimeter iambicus ad exemplum collectio trium iambicorum dupondiorum. Generaliter ad pedum compositionem describendam longitudo syllabarum indicatur symbolis — (syllaba longa) et ∪ (syllaba brevis); ictus longas in syllabas cadere solet. 

 Pedum distributio metricorum 
Varii exstant metrici pedes, qui numero ac longitudine syllabarum inter se differunt. Series quaedam pedum consimilium aut diversorum versum facit. 

 Disyllabi 
 Trochaeus aut Choreus (— ∪), pes cuius prima syllaba longa, altera brevis est; 
 Iambus (∪ —), pes cuius prima syllaba brevis, altera longa est;
 Spondeus (— —), duabus syllabis longis compositus;
 Pyrrhichius (∪ ∪), in duobus brevibus syllabis constans.

 Trisyllabi 
 Dactylus (— ∪ ∪), pes trium syllabarum quarum prima longa, ceterae breves;
 Anapaestus (∪ ∪ —), pes trium syllabarum quarum prima secundaque breves, ultima longa, id est dactylus reversus; 
 Tribrachys (vel Tribrachus vel Tribrevis; aut antique Trochaeus) (∪ ∪ ∪), tribus brevibus syllabis compositus;
 Amphibrachys (vel Amphibrachus) (∪ — ∪), pes trium syllabarum quarum prima et ultima sunt breves, altera longa;
 Molossus (— — —), pes metricus in serie constans trium longarum syllabarum;
 Bacchius (∪ — — sive — — ∪), una brevi syllaba duobusque longis compositus;
 Antibacchius (— — ∪ sive ∪ — —), duobus longis syllabis unaque brevi compositus;
 Amphimacrus aut Creticus (— ∪ —), pes trium syllabarum quarum prima et ultima sunt longae, media brevis.

 Tetrasyllabi 
 Ditrochaeus (— ∪ — ∪);
 Diiambus (∪ — ∪ —);
 Proceleusmaticus (∪ ∪ ∪ ∪);
 Primus paeon (— ∪ ∪ ∪);
 Secundus paeon (∪ — ∪ ∪);
 Tertius paeon (∪ ∪ — ∪);
 Quartus paeon (∪ ∪ ∪ —);
 Ionicus a majore (— — ∪ ∪);
 Ionicus a minore (∪ ∪ — —);
 Choriambus (— ∪ ∪ —);
 Antispastus (∪ — — ∪);
 Primus epitritus (∪ — — —);
 Secundus epitritus (— ∪ — —);
 Tertius epitritus (— — ∪ —); 
 Quartus epitritus (— — — ∪);
 Dispondeus (— — — —).

 Arsis-thesis
 Hexameter
 Pentameter
 Distichon
 Metrum

Categoria:Prosodia